พอดีผมเป็นหวัดมานานเป็นเดือนแล้วครับไม่หายสักที แล้วก้ไม่เคยไปหา แต่พอสัปดาห์นี้ ผมสังเกตุขี้มูกของผมมีเลือดปนอยู่ด้วย แต่ถ้าน้ำมูกไหลปกติจะเป็นใสๆไม่มีเลือดปน บวกกับ วันนี้ พอจามแล้วมีเลือดออกมาเปนก้อนเลยครับ แล้วก้น้ำมูกใสๆมีเลือดเป็นเส้นๆ พอหลังจากนั้นก็เป็นน้ำมูกใสๆปกติครับ ผมควรรักษายังไงครับ แล้วร้ายแรงถึงขั้นต้องไปหาไหมครับ
สวัสดีครับปกติ อาการหวัดไม่ควรจะนานเป็นเดือนนะครับ เพราะปกติร่างกายของเราควรจะสร้างภูมิคุ้มกันในการกำจัดเชื้อหวัดได้ในเวลาราว 1 สัปดาห์ครับหากมีจมูกอักเสบ หรือคัดจมูกเรื้อรัง ก็ต้องคำนึงถึงอาการจากภูมิแพ้ ซึ่งเกิดขึ้นเมื่อระบบภูมิคุ้มกันของร่างกายมีปฏิกิริยาตอบสนองต่อสารก่อภูมิแพ้ในอากาศ เช่น ฝุ่นละออง ไรฝุ่น เกสรดอกไม้ ฯลฯมักทำให้ผู้ป่วยจาม คัดจมูก คันจมูก น้ำมูกไหล และเจ็บคอ ด้วยครับการที่จามจนมีเลือดปนในน้ำมูก แสดงว่ามีหลอดเลือดฝอยแตก ซึ่งอาจเกิดจากการสั่งน้ำมูกแรง หรือ มีการอักเสบเรื้อรังภายใน ดังนั้น หากมีอาการนานเป็นเดือนแล้ว ขอแนะนำให้พบแพทย์เพื่อรับการตรวจ และ รักษาต่อไปดีกว่าครับ